# Eqalugaarsuit

Eqalugaarsuit (antigament Eqalugârssuit) és un poble del sud de Groenlàndia que pertany a la municipalitat de Kujalleq. Es troba al sud-est de Qaqortoq i nord-oest d'Alluitsup Paa. La seva població era de 144 habitants l'any 2010.

## Població

La majoria de les poblacions i assentaments del sud de Groenlàndia presenten uns patrons de creixement negatiu durant les últimes dues dècades, i molts assentaments s'han despoblat ràpidament.

## Comunicacions

L'únic mitjà de transport motoritzat són els tractors i els vehicles de tracció a les quatre rodes.
El port té una drassana i un moll de pesca.
Eqalugaarsuit disposa d'un heliport d'una pista de 15 metres (IATA: QFG; ICAO: BGET). L'heliport és operat per Air Greenland com a part del contracte amb el govern amb vols contractats pels pobles de la zona de Nanortalik. La majoria d'aquests vols són de transport de mercaderies i no s'ofereixen en el calendari, encara que es poden fer reserves amb antelació. La majoria d'aquest vols són de transport de mercaderies i no s'ofereixen en el calendari, encara que es pot fer reserves amb antelació. Els horaris de sortida d'aquests vols específics i variables segons les demandes locals d'un dia donat.

## Economia i serveis

Les principals ocupacions i fonts d'ingressos són la caça i la pesca. Actualment hi ha plans d'introduir el bou mesquer a la zona dels voltants com a font d'aliment, obtenció de llana (anomenada quivut) i com a atracció turística.
La població disposa de dos magatzems generals operats pel KNI, una església, una casa de serveis, un camp de futbol i una llar per a ancians.
També té la seva pròpia escola, «Daanialiup Atuarfia» amb 30 alumnes durant l'any 2011. L'escola consta de tres aules, una cuina i una oficina.

## Clima

El clima predominant és l'anomenat clima de tundra. La classificació climàtica de Köppen és ET. La temperatura mitjana anual a Eqalugaarsuit és de 0,2 °C.
| Mesos | gen | feb | mar | abr | mai | jun | jul | ago | set | oct | nov | des | any |
| Mitjana de les màximes | -2,8$^{°C}$ | -2,1$^{°C}$ | -1,3$^{°C}$ | 2,3$^{°C}$ | 6,8$^{°C}$ | 9,4$^{°C}$ | 11,4$^{°C}$ | 11,1$^{°C}$ | 7,7$^{°C}$ | 3,1$^{°C}$ | 0,0$^{°C}$ | -2,3$^{°C}$ | 3,6$^{°C}$ |
| Mitjana de les mínimes | -9,8$^{°C}$ | -9,1$^{°C}$ | -8,5$^{°C}$ | -4,5$^{°C}$ | -0,1$^{°C}$ | 1,8$^{°C}$ | 3,8$^{°C}$ | 3,9$^{°C}$ | 1,5$^{°C}$ | -2,2$^{°C}$ | -5,9$^{°C}$ | -8,8$^{°C}$ | -3,1$^{°C}$ |
| Pluja | 69mm | 64mm | 67mm | 65mm | 63mm | 78mm | 94mm | 96mm | 106mm | 86mm | 94mm | 85mm | 967mm |

## Referències

* ↑ Greenland in Figures 2005 Arxivat 2007-03-15 a Wayback Machine. Statistics Greenland. 3rd Edition, May 2005. ISSN 1604-7397 (anglès)
* 1 2 Statistics Greenland: Table: Population in towns and settlements by time, locality, age, gender and place of birth (revisat: 01-01-2015) (anglès)
* ↑ World Airport Codes
* ↑ «Air Greenland, fare system rules». Arxivat de l'original el 2010-07-13. [Consulta: 3 gener 2015].
* ↑ IKN (Kalaallit Niuerfiat), és un conglomerat de comerç a Groenlàndia. És la successora de la Royal Greenland Trading Department, que controlava el govern de Groenlàndia i posseïa el monopoli en el comerç de Groenlàndia entre el 1776 fins al 1950. Avui en dia, l'empresa segueix sent un component important de l'economia de Groenlàndia i segueix sent propietat total pel govern local.
* ↑ «Ilinniartitsisoq Report 2008». Arxivat de l'original el 2016-03-03. [Consulta: 3 gener 2015].
* ↑ Climate data (castellà)